《题清音亭》
宋代·徐冲渊

泉声饱听玉琮琤，世路羊肠我倦行。
但得一觞仍一咏，不妨高枕寄浮生。

作者简介：徐冲渊（《洞霄诗集》作仲渊），字叔静，自号栖霞子，姑苏（今江苏苏州）人。道士。孝宗淳熙中诏居太一宫高士斋，后典洞霄通明馆。孝宗逊位后，复诏居佑圣观凝神斋。有《西游诗集》，已佚。事见《洞霄图志》卷五。今录诗十二首。